stanford-oval/wikipedia huggingface dataset:
מירון רפופורט
ספרות ותרגום

רפופורט נולד וגדל בתל אביב, למד בתיכון חדש, והמשיך ללימודים קלאסיים באוניברסיטת תל אביב. במסגרת לימודיו, למד כשנה באוניברסיטת פירנצה שבאיטליה. הוא דובר חמש שפות: עברית, איטלקית, אנגלית, ערבית וצרפתית.
בצעירותו פרסם אחדים משיריו בעיתונים שונים, כגון "דבר", "מאזנים" וידיעות אחרונות. אביו, נחמיה רפופורט, היה מגדולי אספני השירה העברית החדשה בישראל, ואחרי מותו האוסף שלו נתרם למכון הקשרים באוניברסיטת בן-גוריון.
לאחר לימודיו באיטליה, החל רפופורט לתרגם ספרי פרוזה מאיטלקית לעברית. סך הכל תרגם כ-20 ספרים, בהם ארבעה ספרים של הסופר האיטלקי פרימו לוי, "קאפוט" של קורציו מלפרטה, "קולות הערב", "ולנטינו" ו"ככה זה קרה" של נטליה גינצבורג, "יומה של הלילית" של ליאונארדו שאשא, "חיים אלימים" של פייר פאולו פאזוליני, ו"הילדה האפלה" של אלנה פרנטה.
ב-2002 זכה בפרס שר התרבות לתרגום, מידי השר מתן וילנאי. בשנת 2024 יצא לאור תרגומו לספר אם זה אדם מאת פרימו לוי בהוצאת הספריה חדשה.
רפופורט מתרגם פרוזה מהשפה הערבית, מלאכה שהחלה עם "סיפור ההיעלמות" שכתבה איבתיסאם עאזם.
תקשורת ועיתונות

את דרכו העיתונאית החל רפופורט בעיתון "דבר" בשנת 1987, כראש דסק לילה במערכת החדשות של העיתון. בשנת 1989 הצטרף כעורך חדשות-החוץ בעיתון "חדשות" וערך גם את המוסף הפוליטי.
עם הקמתו של ערוץ 2 ב-1992, שימש כרכז מערכת בתוכנית התחקירים "עובדה" עם אילנה דיין. בין השאר, הוביל לקיום הראיון היחיד עם קורט בכר, קצין ה-SS הנאצי שניצל בזכות עדותו של ישראל קסטנר במשפטי נרנברג. פרשה זו עוררה סערה תקשורתית בישראל ושבה להעסיק את הציבור, בייחוד סביב "משפט קסטנר" ב-1955, שבו נחקרה שואת יהודי הונגריה.
כמ כן, במסגרת תפקידו ב"עובדה", רפופורט הוביל לראיון ראשון של סילביו ברלוסקוני, ראש ממשלת איטליה, בתקשורת הזרה.
תקשורת ועיתונות > ידיעות אחרונות 1994–2003

ב-1995 החל רפופורט בתפקידו כעורך חדשות-החוץ של ידיעות אחרונות. בבחירות 1999 שימש כעורך הפוליטי של הבחירות וריכז את הידיעות בנושא. כמו כן, שימש כרכז כתבים וראש דסק בעיתון, פרסם כתבות מגזין ותחקירים שביצע במוסף "שבעה ימים".
במסגרת עבודתו העיתונאית בידיעות אחרונות, חשף רפופורט לראשונה את תוואי גדר ההפרדה, חשיפה שגרמה לסערה בינלאומית[דרושה הבהרה], שבשיאה הציגה קונדוליזה רייס, מזכירת המדינה של ארצות הברית, את המפה שפורסמה בפני ראש הממשלה, אריאל שרון[דרושה הבהרה].
יחד עם אורון מאירי ודני אדינו אבבה, זכה ב-2003 בפרס נאפולי הבינלאומי לעיתונות, על כתבת תחקיר שחשפה גנבת עצי זית במהלך בניית גדר ההפרדה.[דרושה הבהרה][דרוש מקור]
תקשורת ועיתונות > ידיעות אחרונות 1994–2003 > פרשת פיטוריו מידיעות אחרונות

באוגוסט 2003 פוטר רפופורט מקבוצת ידיעות אחרונות, לאחר שאישר כראש דסק, למאמר דעה מאת מוטי גילת, את הכותרת "שרון לא אמר את האמת". טענת העיתון מאוחר יותר הייתה כי הפר את הוראת העורך משה ורדי, להיות "רך עם שרון".
כ-150 עיתונאים חתמו על עצומה שקראה להשאיר את רפופורט בשירות העיתון. התגייסו לטובתו בפומבי גם האגודה לזכויות האזרח, אתר העוקץ והעיתונאי בן דרור ימיני.  לאחר שהוא הגיש בקשה לבית המשפט להחזירו לעבודה, בטענה שהפיטורים נעשו משיקולים לא עיתונאיים ולא מקצועיים, הפרשה הסתיימה מחוץ לבית המשפט.
תקשורת ועיתונות > הארץ

בשנת 2004 התמנה רפופורט לראש מחלקת החדשות בעיתון הארץ. בין היתר, במסגרת תפקידו הבליט את הראיון של ארי שביט עם דב וייסגלס, יועצו הבכיר של אריאל שרון ומיוזמי תוכנית ההתנתקות שאמר שישראל יזמה את הנסיגה מעזה כדי למנוע הסכם עם הפלסטינים. הוא צוטט באומרו שארצות הברית סיכמה עם ישראל שלא לעסוק בחלק מגושי ההתנחלויות "עד שהפלסטינים יהפכו לפינלנדים".[דרוש מקור]
כמו כן, הוביל להבלטת נושא עמידתן הממושכת של קופאיות במרכולים, החלטה עריכתית שהובילה בין היתר לחקיקה בנושא, ולבסוף לאיסור על הכרחת עובדים לעמוד משך שעות רצופות.
ב-2005 החל לכתוב כתבות מגזין למוסף הארץ. באחת מכתבותיו, חשף את החלת חוק נכסי נפקדים בירושלים, באמצעות החלטה סודית שהתקבלה בניגוד להנחיה של היועץ המשפטי לממשלה ב-1967. הפרסום הופץ בכלי תקשורת מחוץ לישראל, ובעקבות לחץ אמריקאי בוטלה ההחלטה.[דרוש מקור]
בכתבות נוספות, חשף שחיתויות בעיריית לוד, מה שתרם להעמדתו לדין של ראש העיר בני רגב; חשף את ההתעללות במשתתפי תוכנית ויסקונסין, שנועדה כביכול לסייע לעניי החברה.
בשנת 2009 עזב רפופורט את עיתון הארץ והחל לעבוד כעורך אתר "העוקץ" שהקימו יוסי דהאן, יצחק ספורטא. החל מ-2014 כותב מאמרים באתר שיחה מקומית ומ-2018 הוא אחד מעורכי האתר.
תקשורת ועיתונות > רדיו וטלוויזיה

בתחום הרדיו, ערך רפופורט את התוכנית "התקווה" ברדיו 103 fm, עם מרב מיכאלי.
בשנת 2007 החל לערוך את התוכנית "עושים סדר" בהנחיית בן כספית וגל גבאי, מבית החינוכית, ששודרה במשך 10 שנים בערוץ 2. התוכנית ידועה כבעלת אג'נדה חברתית, סביבתית, עיסוק בבריאות ובכלכלה מנקודת מבטו של האזרח הקטן, עיסוק באפליה ובעיוות החוק, ועוד. ב-2015, זכתה התוכנית "עושים סדר" בפרס "אותא" של "תא העיתונאיות" (התארגנות עיתונאיות במטרה לקדם שוויון מגדרי), על ייצוג נשים בתקשורת.
בנוסף, ב-2017 ערך תוכנית נוספת מבית החינוכית, "בין השורות - העולם הערבי" בהנחיית העיתונאי אוהד חמו, שזכתה לביקורות אוהדות.
תנועת השלום "ארץ לכולם"

בקיץ 2012 הקים מירון רפופורט את תנועת השלום "שתי מדינות מולדת אחת" (שהפכה לימים ל"ארץ לכולם"), יחד עם קבוצה של מקימים ישראלים ופלסטינים. בין המקימים: אליעז כהן, לימור יהודה, אורן יפתחאל, עאוני אל-משני, מוניר עבושי ואחרים. היום הוא משמש כיו"ר מזכירות החלק הישראלי של התנועה.
חזון התנועה הוא פיוס בין הישראלים לפלסטינים, על בסיס הקמת קונפדרציה משותפת לכל המרחב, מתוך הכרה בחשיבות האדמה לשני העמים. הקונפדרציה תהיה מורכבת משתי מדינות, ישראל ופלסטין.
לפי החזון, בין שתי הריבונויות, ישראל ופלסטין, יוקמו שותפויות רחבות וחופש תנועה מוחלט, וירושלים תשמש בירה של שתי הריבונויות. אזרחים ישראלים יוכלו לחיות כתושבים בפלסטין ואזרחים פלסטינים יוכלו כתושבים בישראל. הסדרי התושבות ימומשו בהדרגה, בלי עקירות כפויות.
ב-2017 נסעה משלחת של התנועה לסבב פגישות עם בכירים באיחוד האירופי, על מנת להציג ולקדם את החזון. בתנועה חברים ישראלים ופלסטינים, אנשי שמאל כמו גם מתנחלים שדוגלים בדו-קיום.
ספרים שתרגם

פרימו לוי
פרימו לוי, זמן שאול, הקיבוץ המאוחד, ספרי סימן קריאה, 1999
פרימו לוי, מפתח-כוכב, הספריה החדשה, הקיבוץ המאוחד, 2001.
פרימו לוי, אם לא עכשיו אימתי, הספריה החדשה, הקיבוץ המאוחד, 2004.
פרימו לוי, אם זה אדם, הספרייה החדשה, הקיבוץ המאוחד, 2024 (הוצאה מחודשת בשפה העברית)
נטליה גינצבורג
נטליה גינצבורג, קולות הערב, הספרייה החדשה, הוצאת הקיבוץ המאוחד, 1994.
נטליה גינצבורג, מיקלה שלי, הספריה החדשה, הקיבוץ המאוחד, 1995.
נטליה גינצבורג, ולנטינו, הספריה החדשה, הקיבוץ המאוחד, 2001.
נטליה גינצבורג, ככה זה קרה, הספרייה החדשה, הוצאת הקיבוץ המאוחד, 2005.
סופרים נוספים
ליאונארדו שאשא (אנ'), יומה של הלילית, הקיבוץ המאוחד, 1988.
פייר פאולו פאזוליני, חיים אלימים, הספריה החדשה, הקיבוץ המאוחד, 1990.
קארלו אמיליו גאדא (אנ'), העסק-ביש הזה בויה מרולאנה, הספריה החדשה, הקיבוץ המאוחד, 1993.
קלארה סֶרֶנִי (אנ'), משחק הממלכות, הספריה החדשה, הקיבוץ המאוחד, 1995.
קורציו מלפרטה, קאפוט, כנרת זמורה ביטן, 1995.
אנטוניו טאבוקי, חוט האופק, הספריה החדשה, הקיבוץ המאוחד, 1996.
אנדראה קמילרי, צורת המים, כתר ספרים, 2003.
ליזה גינצבורג (איט'), מצפה לסופה, הספריה החדשה, הקיבוץ המאוחד, 2005.
אֶלֶנָה פֶרַנטֶה, הבת האפלה, הספריה החדשה, הקיבוץ המאוחד, 2011.
גָּווינוֹ לֶדָה (אנ'), פאדרה פדרונה - אבי, אדוני, הקיבוץ המאוחד, 2014.
הערות שוליים

1 2  תמר גוטמן, תראו מה קורה בידיעות, באתר העין השביעית, 1 בנובמבר 2003
↑  ענת באלינט, מירון רפופורט הגיש בקשה לצו מניעה נגד פיטוריו מידיעות, באתר הארץ, 18 בספטמבר 2003
↑  איתמר ב"ז, "אמרתי לך להיות רך עם שרון", באתר העין השביעית, 29 בינואר 2017
↑  יוסי דאהן, עצומה להחזרת העיתונאי מירון רפפורט ל"ידיעות אחרונות", באתר העוקץ, ‏23.09.03 (ארכיון)
↑  ראש דסק שפוטר מ"ידיעות אחרונות": בעיתון יש צנזורה פנימית נגד כתבות לא נוחות לראשי השלטון, באתר גלובס, 18 בספטמבר 2003
↑  יגאל מוסקו, הרשימה השחורה: האם לכתבי "ידיעות אחרונות" מותר לכתוב הכל?, באתר N12, ‏13/01/17 (ארכיון)
↑  מירון רפופורט יהיה ראש מערכת החדשות של "הארץ", באתר TheMarker, ‏20 באפריל 2004 (ארכיון)
↑  יוסי דהאן, יצחק ספורטא, אתר העוקץ החדש, באתר "העוקץ", 10 במאי 2009
↑   גילי איזיקוביץ, שואת יהדות לוב הושמטה מן המהדורה העברית של "הזהו אדם". תרגום חדש מתקן עוול היסטורי, באתר הארץ, 11 בפברואר 2024
↑  קלון במשפחה, באתר גלובס, 13 ביוני 2001
↑  רצח בדיר, באתר גלובס, 30 באוקטובר 2003
| --- | --- |
בקרת זהויות :  NLI: 987007312530805171  ISNI: 0000 0004 0228 7498  VIAF: 297680019   WorldCat (עם VIAF): 297680019
דונלד בלינקן

דונלד מאייר בלינקן (בשם מלא באנגלית: Donald Mayer Blinken; ‏11 בנובמבר 1925 – 22 בספטמבר 2022) היה איש עסקים ודיפלומט יהודי-אמריקאי. הוא כיהן כשגריר ארצות הברית בהונגריה בין השנים 1994 ל-1997. בנו, אנתוני בלינקן, הוא מזכיר המדינה של ארצות הברית בממשלו של נשיא ארצות הברית ג'ו ביידן.
קורות חיים

בלינקן נולד ב-11 בנובמבר 1925 ביונקרס, ניו יורק. בנם של מוריס בלינקן ואתל לבית הורוביץ. הוריו היו ממוצא יהודי ואביו היה במקור מקייב (כיום בירת אוקראינה). סבו היה הסופר מאיר בלינקן (אנ'). לבלינקן היו שני אחים: אלן בלינקן (אנ'), שכיהן כשגריר ארצות הברית בבלגיה, ורוברט.
האחים גדלו בניו יורק וביונקרס. הם למדו בבית הספר הוראס מאן. בלינקן שירת בשנת 1944 במהלך מלחמת העולם השנייה בחיל האוויר של ארצות הברית ולאחר המלחמה סיים בהצטיינות בשנת 1948 תואר ראשון בכלכלה מאוניברסיטת הרווארד.
ב-1966, נמנה בלינקן עם מקימי ורבורג פינקוס, בנק השקעות בניו יורק. הוא שימש כדירקטור בוורבורג פינקוס וכיהן כיו"ר הדירקטוריון. מ-1970 עד 1976, בלינקן היה נשיא האקדמיה למוזיקה של ברוקלין. הוא מונה לחבר בחבר הנאמנים של אוניברסיטת המדינה של ניו יורק על ידי המושל יו קארי בספטמבר 1976 ומונה ליושב ראש חבר הנאמנים ב-1978. חבר הנאמנים בראשותו התעמת עם המושל מריו קואומו מכיוון שקואומו רצה שחבר הנאמנים יקצץ בהוצאות. בלינקן הודיע על התפטרותו מחבר הנאמנים באוקטובר 1989, שנכנסה לתוקף עם אישור יורשו ב-1990.
במהלך כהונתו של הנשיא ג'ימי קרטר, שימש בלינקן כחבר בפאנל המיוחד לבחינת מועמדויות לבתי המשפט לערעורים של ארצות הברית. בשנת 1994, הנשיא ביל קלינטון מינה את בלינקן לשגריר ארצות הברית בהונגריה. מינויו אושר על ידי הסנאט של ארצות הברית והוא כיהן בתפקידו עד 1997. משנת 2000 עד 2004, כיהן כמזכיר הכללי של הפדרציה העולמית של אגודות האומות המאוחדות (WFUNA) (אנ').
ב-1956 נפגש בלינקן עם הצייר היהודי מארק רותקו והיה לאספן אמנות. הוא היה נשיא קרן מארק רותקו מ-1976 עד 1989. בשנת 1984 העניקה הקרן כ-1,000 יצירות אמנות למוזיאונים שונים, ביניהם, הגלריה הלאומית לאמנות.
חיים אישיים

בלינקן התגורר ברחוב 52 בעיר ניו יורק ובעיירה איסט המפטון, ניו יורק.
בלינקן היה נשוי ליהודית פרהם משנת 1958 ועד גירושיהם ב-1971. ב-1975 התחתן עם ורה ארמר, ניצולת שואה מהונגריה. בשנת 2009 פרסמו בני הזוג ספר זיכרונות על בריחתה מהונגריה הקומוניסטית ועל תקופתם בהונגריה במהלך כהונתו כשגריר ארצות הברית במדינה. בשנת 2015, שונה שמו של "ארכיון החברה הפתוחה" בהונגריה ל-"ארכיון החברה הפתוחה על שם ורה ודונלד בלינקן" לאחר שבני הזוג בלינקן תרמו לארכיון תרומה נכבדת.
בנו מנישואיו הראשונים, אנתוני בלינקן, מכהן כמזכיר המדינה של ארצות הברית בממשלו של הנשיא ג'ו ביידן.
בלינקן הלך לעולמו באיסט המפטון ב-22 בספטמבר 2022, בגיל 96.
רועי דורון

| --- | --- |

 לידה:  7 באפריל 1990 (בן 34) תל אביב
 מוקד פעילות:  ישראל ישראל
 סוגה:  היפ הופ • פופ • רוק
 שפה מועדפת:  עברית 
 שיתופי פעולה בולטים:  ג'ימבו ג'יי  
 
רועי דורון ג'ימבו ג'יי ואוריה ויצטום בהופעה במועדון הבארבי 2025
רועי דורון (נולד ב-7 באפריל 1990) הוא מוזיקאי ישראלי, נגן, זמר, מלחין ומפיק מוזיקלי.
ביוגרפיה

דורון גדל ברעננה ולמד בתיכון מור מטרו-ווסט במגמת מוזיקה.
בין השנים 2011-2014 למד במכללת "מיוזיק" ובבית הספר "רימון".
במהלך השנים הפיק שירים ואלבומים עבור אמנים שונים, ביניהם ג'ימבו ג'יי ולהקת ספא, איציק פצצתי, אילן פלד, ג'יין בורדו, שאנן סטריט, האחיות כרקוקלי, דניאל רובין, עמית אולמן, ירמי קפלן וערוץ הכיבוד.
הוא מנגן על גיטרה בס, קונטרבס, גיטרה וכלי נגינה נוספים, השתתף במספר הצגות כנגן ושחקן, . הוא שימש כנגן הבס בהופעות של ג'ימבו ג'יי ולהקת ספא, רביד פלוטניק, איה זהבי פייגלין, איציק פצצתי, אילן פלד, "עודד פז והקסדות", עמית אולמן, "Dirty fly" ומיכל לוטן.
בין השנים 2016 - 2020 ניגן ושיחק בהצגה תיכון מגשימים של תיאטרון האינקובטור.
בשנת 2022 הוא כתב מוזיקה מקורית לההצגה "שמואל" שזכתה בהצגת השנה בטקס קיפוד הזהב והייתה מועמדת בקטגוריית המוזיקה.באותה שנה הוציא את אלבום הבכורה שלו, "שחיית כלב", שכולל תשעה שירים שנכתבו, הולחנו ועובדו על ידו.
בשנת 2023 הוא כתב והפיק עם נטע וינר את המוזיקה לסדרה "מדרסה" של סייד קשוע בבמויו של גורי אלפי.
בשנת 2024 ניהל מוזיקלית את האלבום "מיץ למקס" בו השתתפו 71 יוצרים ויוצרות מסצנת ההיפהופ הישראלי.
בין שיריו המוכרים ניתן למצוא את "מקום שני" עם ג'ימבו ג'יי, ו"שיר על שולחן ומגירה" עם איה זהבי פייגלין.
דיסקוגרפיה

שחיית כלב, אלבום בכורה שיצא ב-2022, מארח את איה זהבי פייגלין וג'ימבו ג'יי.
מה ראפרים רוצים (הפקה יחד עם איציק פצצתי)
עובדי נמל (מלחין ומפיק), 2021
אה וואו (מלחין ומפיק), 2023
מיץ למקס (מפיק), 2024
"מחלוט" של נטע וינר
"החיים בדרך" של איתי כפיר
"מעבר לחשק" של עמית אולמן
מתרגלים לדיסוננס" של צד ג (הפקה יחד עם אמוץ גלס)
הערות שוליים

↑  רועי דורון, באתר www.incubator.org.il
↑  שמואל (אנסמבל תמונע), באתר www.tmu-na.org.il
↑  אורין ויינברג, ככה צריכה להיראות סאטירה: "שמואל" היא תענוג צרוף, באתר ynet, 11 ביולי 2022
↑  S'chiat Kelev - שחיית כלב by Roy Doron - רועי דורון, באתר Genius (באנגלית)
↑  כאן חינוכית (2022-12-25), מדרסה | שיר הנושא - נטע וינר וואלרי חמאתי, נבדק ב-2025-02-04
↑  שירים שבוצעו ע"י רועי דורון, באתר שירונט
↑  לירון תאני, 71 ראפרים, 19 מפיקים וצמד חברי ילדות יצרו את האלבום הכי חזק של התקופה, באתר ynet, 11 בדצמבר 2024
צפטריאקסון

| --- | --- |

המבנה הכימי של צפטריאקסון
 שם IUPAC
 (6R,7R)-7-[2-[(2Z)-2-(2-amino-1,3-thiazol-4-yl)-2-(methoxyimino)acetamido]-2-thiazolyl]-3,3-dimethyl-8-oxo-1-azabicyclo[4.2.0]oct-2-ene-2-carboxylic acid
 שמות מסחריים בישראל
 רוספין (Rocephin), פאן-צפטריאקסון (Pan-Ceftriaxone)
 נתונים כימיים
 כתיב כימי:  C18H18N8O7S3 
 מסה מולרית:  554.6 גרם/מול
 נתונים פרמוקוקינטיים
 זמינות ביולוגית:  1%>
 מטבוליזם:  חלקי בכבד
 זמן מחצית חיים:  6–9 שעות
 הפרשה:  השתן (פי 2 ממינון שניתן)
 בטיחות
 מעמד חוקי:  משתנה לפי מדינה
 קטגוריית סיכון בהריון:  B
 סיכון לתלות:  נמוך
 דרכי מתן:  תוך ורידי, תוך שרירי
 אינטראקציות עם תרופות אחרות:  משתנים עם תרופות אנטיביוטיות אחרות
 מזהים
 קוד ATC:  J01DD04
 מספר CAS:  73325-25-6
 PubChem:  3381
 ChemSpider:  3252
צפטריאקסון (באנגלית Ceftriaxone) היא אנטיביוטיקה המיועדת לטיפול בזיהום חיידקי. היא משתייכת לקבוצת הצפלוספורינים, דור שלישי,  וכוללת טווח פעולה רחב, כולל חיידקים גרם חיובי וגרם שלילי. בשל זמינות בילוגית אפסית, התרופה ניתנת בהזרקה או תוך ורידי.
שימושים רפואיים

צפטריאקסון משמשת לטיפול בזיהום חיידקי, למשל מנינגיטיס חיידקי, דלקת ריאות חייקית, דלקת חיידקית בדרכי השתן, זיהומים במערכת הנשימה התחתונה, זיהומים בבטן ובמערכת העיכול, דלקת אוזן תיכונה חיידקית (אוטיטיס מדיה), ספטיסמיה, ועוד. התרופה יעילה במיוחד במקרים של חיידקים עמידים לאנטיביוטיקות אחרות.
תופעות לוואי

תופעות הלוואי הנפוצות כוללות חום, שלשולים, הקאה, כאב ראש, דלקת מקומית בעור באזור ההזרקה.   תופעות לוואי חמורות אינן נפוצות וכוללות פגיעה בתפקודי כבד או כליה, אלרגיה, ונפיחוּת בנקודת ההזרקה.
התוויות נגד

אין להשתמש בצפטריאקסון במטופלים עם אלרגיה לצפלוספורין או פניצילין. יש לנקוט זהירות בשימוש במטופלים עם מחלות כבד ומחלות כליה, וכן במטופלים עם היסטוריה של תגובות אלרגיות חמורות לאנטיביוטיקה.
פרמקולוגיה > פרמקודינמיקה

פועלת על ידי חסימת סינתזת דופן תא החיידק, דבר הגורם להרס של החיידק.
פרמקולוגיה > פרמקוקינטיקה

הזמינות הביולוגית של צפטריאקסון במתן פומי מזערית (1%>), ולכן היא לא ניתנן במתן פומי. התרופה נספגת היטב במערכת הדם לאחר הזרקה תוך ורידית או תוך שרירית. התרופה מתפזרת היטב לאזורים שונים בגוף, כולל מוח, כבד, ריאות, שתן, ועוד.  זמן מחצית החיים שלה 6–9 שעות, והתרופה מופרשת בעיקר דרך השתן..
אינטראקציות בין תרופתיות

צפטריאקסון עשויה לפגוע בפעילות של תרופות אחרות, במיוחד בנוגדי קרישה כמו וארפרין והפארין.
בטיחות במהלך הריון והנקה

צפטריאקסון נחשבת בטוחה לשימוש במהלך הריון (בקטגוריה B). כלומר, לא נמצאו תוצאות שליליות על האם והעובר במחקר. עם זאת, יש להשתמש בה בזהירות ובפיקוח רפואי. במהלך ההנקה, התרופה עוברה לחלב בשיעור נמוך ואינה מסוכנת בדרך כלל.
הערות שוליים

1 2  Ceftriaxone dosing, indications, interactions, adverse effects, and more. Medscape
1 2  Ceftriaxone injection Uses, Side Effects & Warnings. Drugs.com
1 2  Pharmacokinetics of ceftriaxone - PubMed
1 2  Ceftriaxone: Uses, Interactions, Mechanism of Action | DrugBank
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
איזופרן

| --- | --- |
 
 כתיב כימי:  C₅H₈ 
 מספר CAS:  78-79-5
 
המבנה הכימי של איזופרן
איזופרן (באנגלית: Isoprene) הוא תרכובת אורגנית פחמימנית פשוטה בעלת תפקידים רבים ביצורים חיים וכן בעלת שימושים רבים לאדם.
איזופרן הוא דיאן (Diene), כלומר אלקן המכיל שני קשרים קוולנטיים כפולים. השם הכימי של איזופרן הוא 2-מתיל 1,3-בוטאדיאן, ונוסחתו הכימית היא C5H8.
איזופרן משמש כחומר מוצא לייצורן התעשייתי של תרכובות רבות. בעיקר משמש האיזופרן לייצור סוגים שונים של גומי. גומי טבעי הוא פולימר של איזופרן - הוא מורכב ממיליוני מולקולות איזופרן הקשורות האחת לשנייה.
ביצורים חיים

איזופרן הוא הפחמימן הנפוץ ביותר בגוף האדם; למשל באדם השוקל 70 קילוגרם מיוצרים בכל יום 17 מיליגרם של איזופרן.
התרכובת מהווה חלק מתרכובות רבות וחשובות בתאיהם של יצורים חיים רבים. ויטמין A, ויטמין E, סקוואלין (חומר מוצא של כולסטרול) והם (קבוצה המצויה בהמוגלובין ובציטוכרום) מכילים כולם שיירי איזופרן.
תרכובות רבות בתא מורכבות מיחידות אחדות של איזופרן הקשורות האחת לשנייה; תרכובות אלו קרויות טרפנים (כשהמבנה הכימי של יחידות האיזופרן שלהם נשמר ללא שינוי) וטרפנואידים או איזופרנואידים (כשקיימים שינויים קלים ביחידות האיזופרן).
טרפנים מיוצרים בכמות ובמגוון גדולים על ידי צמחים. הקרוטנים (Carotene), למשל, צבענים (פיגמנטים) המקנים צבעי צהוב, כתום ואדום לפירות, לפרחים, לעלים ולמבנים אחרים בצמח, הם כולם טרפנים המורכבים משמונה יחידות איזופרן. רוב השרפים והשמנים האתריים הם טרפנים.
ראו גם

גומי
נאופרן
הערות שוליים

↑  Gelmont D, Stein RA, Mead JF (באפריל 1981). "Isoprene-the main hydrocarbon in human breath". Biochemical and Biophysical Research Communications. 99 (4): 1456–60. doi:10.1016/0006-291X(81)90782-8. PMID 7259787. {{cite journal}}:  (עזרה)
↑  King J, Koc H, Unterkofler K, Mochalski P, Kupferthaler A, Teschl G,  et al. (בדצמבר 2010). "Physiological modeling of isoprene dynamics in exhaled breath". Journal of Theoretical Biology. 267 (4): 626–37. arXiv:1010.2145. Bibcode:2010JThBi.267..626K. doi:10.1016/j.jtbi.2010.09.028. PMID 20869370. S2CID 10267120. {{cite journal}}:  (עזרה)
| --- | --- |
בקרת זהויות :  NLI: 987007565407505171  BnF: cb119769278 (data)  LCCN: sh85068663  NDL: 00576150
אפומורפין

| --- | --- |

 המבנה הכימי של אפומורפין
 שם IUPAC
 (S)-3,4-Dihydroxy-N-propyl-1H-indole
 שמות מסחריים בישראל
 פרומורפין, אפומורפין
 נתונים כימיים
 כתיב כימי:  C17H17NO2 
 מסה מולרית:  267.328 גרם/מול
 נתונים פרמוקוקינטיים
 זמינות ביולוגית:  כ-100% (דרך הזרקה)
 קשירה לחלבונים:  50%
 מטבוליזם:  בכבד
 זמן מחצית חיים:  1-2 שעות
 הפרשה:  דרך השתן
 בטיחות
 מעמד חוקי:  דורש מרשם רופא
 קטגוריית סיכון בהריון:  קטגוריית סיכון B3 (אוסטרליה), קטגוריית סיכון C 
 דרכי מתן:  תת-עורי, תת-לשוני
 אינטראקציות עם תרופות אחרות:  דופמין אגוניסטים אחרים, תרופות נוגדות דיכאון
 LD50:  300 מ"ג\ק"ג
 מזהים
 קוד ATC:  N04BC07
 מספר CAS:  60-69-3
 PubChem:  3386
 ChemSpider:  3261
 
אפומורפין (באנגלית Apomorphine) היא נגזרת של מורפין, אבל אינה נקשרת לרצפטור האופיאוידי. אפומורפין היא אגוניסט של הרצפטור לדופמין (בעיקר D2 ופחות D1), והשימוש העיקרי שלה הוא נגד מחלת פרקינסון.
היסטוריה של התרופה

מבחינה היסטורית, אפומורפין הוצעה למגוון שימושים קליניים, למשל כדרך להקלה על חרדה והתמכרות בקרב אלכוהוליסטים, ולאחרונה בטיפול בהפרעות זיקפה. כיום, אפומורפין משמשת בעיקר לטיפול במחלת פרקינסון.
אפומורפין גורמת להקאה ואין לתת אותה ללא תרופה אנטיאמטית כגון דומפרידון. תכונות ההקאה של אפומורפין מנוצלות ברפואה הווטרינרית כדי לגרום להקאה טיפולית בכלבים שבלעו לאחרונה חומרים רעילים או זרים. בנוסף, היא משמשת לטיפול בסטריאוטיפים (התנהגות חוזרת) של בעלי חיים.
שימוש רפואי

אפומורפין משמש במחלת פרקינסון מתקדמת כאשר ירידה בתגובה לתרופה נגד פרקינסון כגון L-DOPA גורמת לנוקשות שרירים ואובדן שליטה בשרירים. בעוד שאפומורפין יכולה לשמש בשילוב עם L-DOPA, הכוונה היא בדרך כלל להפחית את מינון ה-L-DOPA, שכן בשלב זה המטופל סובל לעיתים קרובות מדיסקינזיה ותקופות של יתר ניידות, הנגרמות על ידי L-DOPA. כאשר אפיזודה מתחילה, האפומורפין מוזרק תת-עורית או ניתן תחת-הלשון. השימוש בה בממוצע שלוש פעמים ביום, וקיימת אפשרות להשתלת מיני-משאבה לזרימה רציפה של התרופה.
תופעות לוואי

תופעות לוואי שכיחות כוללות בחילה, והקאה, וכאשר מתחילים טיפול באפומורפין, נהוג לשלב תרופות נוגדות הקאות (אנטי-אמטיות) כגון דומפרידון (Domperidone), טרימתובנזאמיד (Trimethobenzamide) אנטגוניסטים של דופמין. בהמשך, כ-50% מהמטופלים מתרגלים לטיפול נדרשות תרופות אנטיאמטיות.
תופעות לוואי אחרות כוללות תת-לחץ דם תנוחתי וכתוצאה מכך עילפון, ישנוניות, סחרחורת, נזלת, הזעה, חיוורון והסמקה.
תופעות לוואי חמורות יותר כוללות דיסקינזיה (במיוחד בעת נטילת L-DOPA), בצקת, הירדמות פתאומית, בלבול, הזיה, קצב לב מוגבר, פעמת, ופריאפיזם. (הפריאפיזם נגרם על ידי אפומורפין המגביר את אספקת הדם העורקית לפין. תופעת לוואי זו נוצלה במחקרים המנסים לטפל בהפרעות זקפה.)
התוויות נגד

התווית הנגד העיקרית והמוחלטת לשימוש באפומורפין היא שימוש במקביל באנטגוניסטיות לקולטן אדרנרגי. בשילוב, הן גורמים לירידה חמורה בלחץ הדם והתעלפות. אלכוהול גורם לתדירות מוגברת של תת-לחץ דם תנוחתי, וגם יכול להגביר את הסיכויים לדלקת ריאות והתקפי לב. אנטגוניסטים של דופמין, מטבעם שהם מתחרים על אתרים בקולטני דופמין, מפחיתים את היעילות של האפומורפין האגוניסטי.
התוויות נגד נוספות הן דיכוי נשימתי, דמנציה, מחלות פסיכוטיות או אי ספיקת כבד.
השימוש המשולב באפומורפין עם אונדנסטרון הוא התווית נגד.
אין לתת לילדים ולמתבגרים מתחת לגיל 18.
פרמקולוגיה של התרופה > פרמקודינמיקה

האננטיומר R של אפומורפין הוא האגוניסט של הרצפטור לדופמין D1 ו-D2, עם פעילות גבוהה יותר ב-D2. חברי תת-משפחת D2, המורכבים מקולטני D2, D3 ו-D4, הם קולטנים מצמידים לחלבון G מעכבים. הקולטן D4 במיוחד מהווה מטרה חשובה במסלול האיתות, והוא קשור למספר הפרעות נוירולוגיות. מחסור או עודף בדופמין יכולים למנוע תפקוד תקין ואיתות של קולטנים אלו המובילים למצבי מחלה.
אפומורפין משפר את התפקוד המוטורי על ידי הפעלת קולטני דופמין במסלול הניגרוסטריאטלי, המערכת הלימבית, ההיפותלמוס ובלוטת יותרת המוח. הוא גם מגביר את זרימת הדם לאזור המוטורי המשלים ולקליפת המוח הקדם-מצחית האחורית (שגירויו נמצא כמפחית השפעות הדיסקינזיה המאוחרות של L-DOPA).
אפקט נוסף הוא כלציה. בפרקינסון נמצא גם עודף יוני ברזל באתרים של ניוון עצבי. שני האננטיומרים, גם R וגם S של אפומורפין עושים קלציה של יוני ברזל.
אפומורפין גם מפחית את פירוק הדופמין במוח, אם כי הוא מעכב את הסינתזה שלו גם כן. הוא מווסת מעלה של גורמי גדילה עצביים מסוימים, בפרט NGF אך לא BDNF, שהירידה האפיגנטית שלו נקשרה להתנהגות התמכרותית בחולדות.
אפומורפין גורם להקאות על ידי פעולה על קולטני דופמין באזור ההדק של הכימורצפטורים של המדולה, ומפעיל את מרכז ההקאות הסמוך.
פרמקולוגיה של התרופה > פרמקוקינטיקה

לאפומורפין יש זמינות ביולוגית נמוכה במתן פומי, בשל אי-הספיגה במעי ומטבוליזם בכבד. לכן, היא ניתנת באופן תת-עורי. היא מגיע לריכוז שיא בפלזמה תוך 10-60 דקות. עשר עד עשרים דקות לאחר מכן, היא מגיעה לריכוז השיא שלה במערכת העצבים המרכזית. המבנה הליפופילי שלה מאפשר לה לעבור את מחסום הדם-מוח.
תגובות בין תרופתיות

לתרופות נוירולפטיות עשויות להיות אפקט אנטגוניסטי אם משתמשים בהן עם אפומורפין. קיימת אינטראקציה אפשרית עם קלוזפין, אולם קלוזפין עשוי לשמש גם כדי להפחית את הסימפטומים של סיבוכים נוירו-פסיכיאטריים.
שימוש בו זמני עם אונדנסטרון עלול להוביל ליתר לחץ דם חמור ואיבוד הכרה ולכן.
כמוכן, יש אינטארקציה עם תרופות נגד יתר לחץ דם, אפילו במתן יחד עם דומפרידון. אפומורפין עשוי להעצים את
השפעות נגד יתר לחץ דם של תכשירים אלה.
לבסוף, מומלץ להימנע ממתן אפומורפין עם תרופות אחרות המאריכות את מרווח ה-QT.
בטיחות במהלך הריון והנקה > הריון

נתונים נאותים על הסיכון ההתפתחותי הקשור לשימוש באפומורפין אינם זמינים בנשים הרות. במחקרי רבייה בבעלי חיים, לאפומורפין היו השפעות התפתחותיות שליליות בחולדות (מוות מוגבר של יילודים) וארנבות (שכיחות מוגברת של מום) כאשר ניתן במהלך ההריון במינונים רלוונטיים קלינית. מינונים אלו היו קשורים גם לרעילות אימהית.
בטיחות במהלך הריון והנקה > הנקה

לא ידוע אם מופץ בחלב אם. יש לשקול את היתרונות ההתפתחותיים והבריאותיים של הנקה יחד עם הצורך הקליני של האם בתרופה, וכל השפעות שליליות אפשריות על התינוק היונק מהתרופה או מהמצב האימהי הבסיסי.
הערות שוליים

1 2  https://mohpublic.z6.web.core.windows.net/IsraelDrugs/Rishum01_14_76181124.pdf
↑  https://reference.medscape.com/drug/apokyn-kynmobi-apomorphine-343040#6
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מישל רנדולף

| --- | --- |
אין תמונה חופשית
 לידה:  11 בספטמבר 1997 (בת 27) 
 מדינה:  ארצות הברית 
 מקום לימודים:  אוניברסיטת המדינה של אריזונה 
 פרופיל ב-IMDb
 
מישל רנדולף (באנגלית: Michelle Randolph; נולדה ב-11 בספטמבר 1997) היא שחקנית אמריקאית. ידועה בעיקר מתפקידיה בתור אליזבת סטרפורד בסדרה "1923" ובתור איינסלי נוריס בסדרה "לנדמן" (אנ').
ראשית חייה

רנדולף נולדה בקליפורניה, ארצות הברית האמצעית בין שלושה אחים. אחותה הגדולה קאסי רנדולף היא אשת טלוויזיה שזכתה בעונה 23 של "הרווק". רנדולף נולדה וגדלה בוולנאט קריק, קליפורניה ובגיל 16 עברה עם משפחתה להנטינגטון ביץ', קליפורניה. היא סיימה את לימודיה באוניברסיטת אריזונה ב-2023 עם תואר בלימודי קולנוע ומדיה.